CELEX: 32010R0413
Language: hr
Date: 2010-05-12 00:00:00
Title: Uredba Komisije (EU) br. 413/2010 od 12. svibnja 2010. o izmjeni Priloga III., IV. i V. Uredbi (EZ) br. 1013/2006 Europskog parlamenta i Vijeća o pošiljkama otpada radi uzimanja u obzir izmjena donesenih Odlukom Vijeća OECD-a C(2008) 156  Tekst značajan za EGP

15/Sv. 001
            
            
               HR
            
            
               Službeni list Europske unije
            
            
               302
            
         32010R0413
   
               L 119/1
            
            
               SLUŽBENI LIST EUROPSKE UNIJE
            
            
               12.05.2010.
            
         
      UREDBA KOMISIJE (EU) br. 413/2010
   od 12. svibnja 2010.
   o izmjeni Priloga III., IV. i V. Uredbi (EZ) br. 1013/2006 Europskog parlamenta i Vijeća o pošiljkama otpada radi uzimanja u obzir izmjena donesenih Odlukom Vijeća OECD-a C(2008) 156
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada (1), a posebno njezin članak 58. stavak 1. točku (a),
   budući da:
   
               (1)
            
            
               Na 8. zasjedanju Radne skupine za sprečavanje nastajanja i recikliranje otpada (WGWPR) Organizacije za gospodarsku suradnju i razvoj (OECD) u prosincu 2005., dogovoreno je da treba pojasniti tekst stavke B1030 iz Priloga IX. Baselskoj konvenciji. Izmjene navedene stavke donesene su Odlukom Vijeća OECD-a C(2008) 156 te ih još treba dogovoriti u skladu s Baselskom konvencijom. U očekivanju odobrenja od strane potpisnica Baselske konvencije te izmjena Priloga V. Uredbi (EZ) br. 1013/2006, primjereno je to pojašnjenje uključiti u zakonodavstvo Unije.
            
         
               (2)
            
            
               Na 11. zasjedanju Radne skupine za sprečavanje nastajanja i recikliranje otpada (WGWPR) Organizacije za gospodarsku suradnju i razvoj (OECD) u travnju 2008. dogovorene su izmjene teksta stavke AA010 OECD-ovog Žutog popisa otpada. Izmjene te stavke donesene su Odlukom Vijeća OECD-a C(2008) 156. Stoga je te izmjene primjereno uključiti u zakonodavstvo Unije.
            
         
               (3)
            
            
               Uredbu (EZ) br. 1013/2006 treba stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Odbora osnovanog u skladu s člankom 18. Direktive 2006/12/EZ Europskog parlamenta i Vijeća (2),
            
         DONIJELA JE OVU UREDBU:
   Članak 1.
   Prilozi III., IV. i V. Uredbe (EZ) br. 1013/2006 mijenjaju se u skladu s Prilogom ove Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 190, 12.7.2006., str. 1.
   
      (2)  SL L 114, 27.4.2006., str. 9.
   PRILOG
   Prilozi III., IV. i V. mijenjaju se kako slijedi:
   
               1.
            
            
               U dijelu I. Priloga III. treći stavak zamjenjuje se sljedećim:
               „U smislu ove Uredbe:
               
                           (a)
                        
                        
                           svaka uputa na popis A u Prilogu IX. Baselskoj konvenciji smatra se upućivanjem na Prilog IV. ovoj Uredbi;
                        
                     
                           (b)
                        
                        
                           u stavci B1020 iz Baselske konvencije izraz ‚gotovi veći komadi’ uključuje sve nedisperzivne (3) oblike metalnog otpada koji su u njoj popisani;
                        
                     
                           (c)
                        
                        
                           stavka B1030 iz Baselske konvencije glasi: ‚Ostaci koji sadrže vatrostalne metale’;
                        
                     
                           (d)
                        
                        
                           dio stavke B1100 iz Baselske konvencije koji se odnosi na ‚šljaku koja nastaje pri preradi bakra’ itd. se ne primjenjuje, već se umjesto njega primjenjuje stavka (OECD-a) GB040 navedena u dijelu II.;
                        
                     
                           (e)
                        
                        
                           stavka B1110 iz Baselske konvencije se ne primjenjuje, već se umjesto nje primjenjuju stavke (OECD-a) GC010 i GC020 navedene u dijelu II.;
                        
                     
                           (f)
                        
                        
                           stavka B2050 iz Baselske konvencije se ne primjenjuje, već se umjesto nje primjenjuje stavka (OECD-a) GC040 navedena u dijelu II.;
                        
                     
                           (g)
                        
                        
                           za uputu na fluorirane polimere u stavci B3010 iz Baselske konvencije smatra se da uključuje polimere i kopolimere fluoriranog etilena (PTFE).”;
                        
                     
         
               2.
            
            
               Stavka AA010 u dijelu II. Priloga IV. zamjenjuje se sljedećim:
               
                           „AA010
                        
                        
                           261900
                        
                        
                           Troska, kamenac i drugi otpad koji potječe iz proizvodnje željeza i čelika (3)”;
                        
                     
         
               3.
            
            
               Stavka AA010 u popisu B u dijelu 3. Priloga V. zamjenjuje se sljedećim:
               
                           „AA010
                        
                        
                           261900
                        
                        
                           Troska, kamenac i drugi otpad koji potječe iz proizvodnje željeza i čelika (5)”.